Komission asetus (EY) N:o 2592/2001, annettu 28 päivänä joulukuuta 2001, lisätietojen ja -kokeiden vaatimisesta tiettyjen ensisijaisten aineiden valmistajilta tai maahantuojilta olemassa olevien aineiden vaarojen arvioinnista ja valvonnasta annetun neuvoston asetuksen (ETY) N:o 793/93 mukaisesti



Virallinen lehti nro L 345 , 29/12/2001 s. 0025 - 0028



Komission asetus (EY) N:o 2592/2001, annettu 28 päivänä joulukuuta 2001, lisätietojen ja -kokeiden vaatimisesta tiettyjen ensisijaisten aineiden valmistajilta tai maahantuojilta olemassa olevien aineiden vaarojen arvioinnista ja valvonnasta annetun neuvoston asetuksen (ETY) N:o 793/93 mukaisesti EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun neuvoston asetuksen (ETY) N:o 793/93(1) ja erityisesti sen 10 artiklan 2 kohdan, sekä katsoo seuraavaa: (1) Asetuksen (ETY) N:o 793/93 mukaisesti tiettyjen vaarojen arviointia edellyttävien ensisijaisten aineiden esittelijöiksi nimetyt jäsenvaltiot ovat arvioineet valmistajien tai maahantuojien toimittamat kyseisiä aineita koskevat tiedot. Kuultuaan aineiden valmistajia tai maahantuojia esittelijät ovat päättäneet, onko valmistajia tai maahantuojia vaadittava toimittamaan lisätietoja ja/tai tekemään lisäkokeita vaarojen arviointia varten. (2) Valmistajat ja maahantuojat ovat tutkineet asetuksen (ETY) N:o 793/93 10 artiklan 5 kohdan mukaisesti, onko kyseisten aineiden arviointiin tarvittavia tietoja saatavilla aineiden aikaisemmilta valmistajilta tai maahantuojilta. Lisäksi valmistajat ja maahantuojat ovat myös esittelijöiksi nimettyjä jäsenvaltioita kuullen tutkineet, voidaanko eläinkokeet korvata muilla kokeilla tai rajoittaa käyttämällä muita menetelmiä. (3) Esittelijöiksi nimetyt jäsenvaltiot ovat ilmoittaneet komissiolle, että kyseisten aineiden valmistajilta ja maahantuojilta on vaadittava lisätietoja ja -kokeita. (4) Esittelijöiksi nimetyt jäsenvaltiot ovat toimittaneet komissiolle vaadittujen lisäkokeiden tutkimuspöytäkirjat. (5) Asetuksen (ETY) N:o 793/93 12 artiklan 3 kohdassa säädetään, että jos ainetta sellaisenaan tai valmisteeseen sisältyvänä ovat tuottaneet tai tuoneet maahan useat valmistajat tai maahantuojat, vaaditut lisäkokeet voi suorittaa yksi asianomaisten valmistajien ja maahantuojien nimissä toimiva valmistaja tai maahantuoja. Muiden valmistajien ja maahantuojien on viitattava tehtyihin kokeisiin ja osallistuttava kuluihin oikeudenmukaisella ja kohtuullisella tavalla. (6) Tässä asetuksessa säädetyt toimenpiteet ovat asetuksen (ETY) N:o 793/93 15 artiklalla perustetun komitean lausunnon mukaiset, ON ANTANUT TÄMÄN ASETUKSEN: 1 artikla Tämän asetuksen liitteessä lueteltujen aineiden valmistajien ja maahantuojien, jotka ovat toimittaneet tiedot asetuksen (ETY) N:o 793/93 3, 4, 7 ja 9 artiklan vaatimusten mukaisesti, on toimitettava tämän asetuksen liitteessä vaaditut tiedot ja kokeet sekä merkitykselliset tulokset esittelijöiksi nimetyille jäsenvaltioille. Kokeet on suoritettava esittelijöiksi nimettyjen jäsenvaltioiden määräämien tutkimuspöytäkirjojen mukaisesti. Tulokset on toimitettava liitteessä säädetyissä määräajoissa. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä joulukuuta 2001. Komission puolesta Margot Wallström Komission jäsen (1) EYVL L 84, 5.4.1993, s. 1. LIITE >TAULUKON PAIKKA>